stanford-oval/wikipedia huggingface dataset:
Mitrópoli

| Mitrópoli Μητρόπολη |
| --- | --- |
 Kunnallisyksikön sijainti
 Mitrópoli
 Koordinaatit: 39°20′22″N, 21°50′26″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Kardítsa
Kunta:  Kardítsa
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  230105
Väkiluku (2011):  3 332
 – Kylä­yhdys­kunta:  1 262
 – Kylä:  1 262
Aikavyöhyke:  UTC+2
 – Kesäaika:  UTC+3
Rekisterikilpi:  KA
Infobox OKVirheellinen NIMI-arvo: 
Mitrópoli (kreik. Μητρόπολη) on Kreikan kylä sekä samanniminen Kardítsan kunnan kunnallisyksikkö (Δημοτική Ενότητα Μητρόπολης, Dimotikí Enótita Mitrópolis) ja entinen itsenäinen kunta. Se sijaitsee Kardítsan alueyksikössä Thessalian alueella. Koko kunnallisyksikön väkiluku on 3 332 ja varsinaisen Mitrópolin kylän väkiluku 1 262 (vuonna 2011).
Mitrópolin kylä sijaitsee linnuntietä noin kahdeksan kilometriä länsilounaaseen Kardítsan kaupungista. Se on saanut nimensä samalla paikalla sijainneelta antiikin aikaiselta Metropoliin kaupungilta. Mitrópolin kunnallisyksikkö käsittää alueen Kardítsan kunnan länsiosissa. Mitrópoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kardítsan kuntaan yhdessä Itamóksen, Kallifónin ja Kámpoksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Mitrópolin kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Ágios Geórgios | Ágios Geórgios | 342 |
| Frágko | Frágko | 361 |
| Georgikó | Georgikó | 412 |
| Krýa Vrýsi | Krýa Vrýsi | 421 |
| Mitrópoli | Mitrópoli | 1 262 |
| Portítsa | Panórama | 24 |
| Portítsa | Portítsa | 59 |
| Xinonéri | Xinonéri | 451 |
Yhteensä: 3 332
Minä ja ministeri

| Minä ja ministeri |
| --- | --- |
 Elokuvan juliste.
Ohjaaja:  Risto Orko Torsten Leistén (apulaisohjaaja)
Käsikirjoittaja:  Topo Leistilä
Perustuu:  Torsten Leisténin (myöh. Topo Leistelä) näytelmään Kotityranni (1934) ja hänen salanimellä Pierre Gaston Durac kirjoittamaansa näytelmään Piika jonkas minulle annoit (1926)
Tuottaja:  Aarne Wuorenheimo
Säveltäjä:  Jooseppi Rautto
Kuvaaja:  Theodor Luts
Leikkaaja:  Risto Orko
Pääosat:  Uuno Laakso   Hertta Leistén  Joel Rinne
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  18. maaliskuuta 1934
Kesto:  108 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Minä ja ministeri on vuonna 1934 valmistunut suomalainen komediaelokuva, jonka on ohjannut Risto Orko apulaisohjaajanaan Topo Leistelä. Elokuva perustuu Leistelän näytelmään Kotityranni vuodelta 1934 ja hänen salanimellä Pierre Gaston Durac kirjoittamaansa näytelmään Piika jonkas minulle annoit (1926).
Valjuksi ja kankeaksi komediaksi luonnehdittu elokuva on Orkon esikoisohjaus. Kriitikon mukaan parasta elokuvassa on eräät miljööt ja musiikkijaksot. Elokuvan ensi-ilta oli 18. maaliskuuta 1934 Kino-Palatsissa Helsingissä.
Juoni

Ulkoministeriön vastanainut virkamies Raimo Vehari (Joel Rinne) ja hänen vaimonsa Marja (Maire Suvi) etsivät lehti-ilmoituksella taloustöihin ja ruoanlaittoon perehtynyttä kotiapulaista. Paikan ottaa Veharin esimiehen ministeri Hirvimaan (Uuno Laakso) täti Priskilla Paukkaja (Hertta Leistén), joka alkaa tarmokkaasti järjestellä nuorenparin asioita. Priskilla alkaa myös hankkia Raimolle ylennystä uhaten paljastaa salaisen suhteen, joka ministerillä on tanssijatar Virvan (Birgit Kronström) kanssa.
Näyttelijät

| 0 | 1 | 2 |
| --- | --- | --- |
|  Hertta Leistén  | … |  kotiapulainen Priskilla Paukkaja, ent. Packmanson   |
|  Birgit Kronström  | … |  Virva, tanssijatar   |
|  Ida Salmi  | … |  rouva Paasisto, Marjan äiti   |
|  Uuno Laakso  | … |  ulkoministeri Hirvimaa   |
|  Joel Rinne  | … |  Raimo Vehari, ulkoministeriön virkamies   |
|  Maire Suvi  | … |  Marja Vehari, o.s. Paasisto   |
|  Toppo Ellenberg  | … |  esittelijäneuvos Hymynen   |
|  Hugo Hytönen  | … |  ylivahtimestari Mähönen   |
|  Aatu Dahlqvist  | … |  herra Revonheimo   |
|  Ensio Jouko  | … |  Tarjoilija   |
|  Eino Jurkka  | … |  herra Pöhö, ulkoministeriön virkamies   |
|  Hulda Keskinen  | … |  lihakaupan myyjätär   |
|  Martta Kinnunen  | … |  nuori nainen kauppahallissa   |
|  Eine Laine  | … |  sipoolainen kalakauppias   |
|  Torsten Leistén  | … |  pääministeri   |
|  Aino Lohikoski  | … |  Helvi, Marjan ystävätär   |
|  Uuno Montonen  | … |  vanha tarjoilija   |
|  Lucia Nifontova  | … |  Mademoiselle Ninette   |
|  Elsa Rantalainen  | … |  palveluspaikan hakija   |
|  William Räisänen  | … |  tunnistamaton rooli   |
|  Kaarlo Saarnio  | … |  herra Tylsiö, ulkoministeriön virkamies   |
|  Kaija Suonio  | … |  lihakaupan myyjätär   |
|  Sirpa Tolonen  | … |  palveluspaikkaa hakeva tyttö   |
|  Yrjö Tuominen  | … |  conferenssieri   |
|  Hannes Veivo  | … |  Heikki Rautia   |
|  Rauni Veivo  | … |  nainen kauppahallissa / paikanhakija   |
|  Alli Veivo  | … |  Katja   |
|  Eero Vepsälä  | … |  ulkoministeriön vahtimestari   |
|  Ansa Ikonen  | … |  nainen ravintolassa ja palveluspaikkaa hakemassa   |
Mikko Myllylahti

| Mikko Myllylahti> Henkilötiedot |
| --- | --- |
Syntynyt: 1980 (ikä 43–44) Tornio
Ammatti:  elokuvaohjaaja elokuvakäsikirjoittaja runoilija
Aiheesta muualla
IMDb 
Elonet
Mikko Myllylahti (s. 1980 Tornio) on suomalainen runoilija ja elokuvantekijä.
Myllylahti on julkaissut neljä runokokoelmaa. Hänen runojaan on ilmestynyt myös MotMot 2002 -runouden vuosikirjassa sekä Reviiri-antologiassa. Hän sai vuonna 2003 kunniamaininnan J. H. Erkon kirjoituskilpailussa. Myllylahden esikoisrunokokoelma Autojen kuumat moottorit kotiinpaluun jälkeen oli Helsingin Sanomien kirjallisuuspalkintoehdokas. Vuonna 2012 Myllylahti sai Kalevi Jäntin kirjallisuuspalkinnon kolmannesta runokokoelmastaan Väylä. Teos oli myös Tanssiva karhu -runopalkintoehdokas 2013.
Myllylahden käsikirjoittama ja Juho Kuosmasen ohjaama elokuva Hymyilevä mies palkittiin Cannesin elokuvajuhlilla vuonna 2016. Myllylahden ohjaama lyhytelokuva Tiikeri sai ensi-iltansa Cannesin elokuvajuhlien Kriitikoiden viikolla 2018. Hänen käsikirjoituksensa elokuvaan Metsurin tarina palkittiin Kriitikoiden viikon Next Step -palkinnolla vuonna 2019. Myllylahti myös ohjasi elokuvan, ja se sai maailmanensi-iltansa toukokuussa 2022 Kriitikoiden viikko -sarjassa, johon se valittiin historian toisena suomalaiselokuvana Guled & Nasran jälkeen.
Myllylahti valmistui taiteen maisteriksi Aalto-yliopiston elokuva- ja lavastustaiteen laitokselta vuonna 2012. Hän asuu Karkkilassa.
Teokset > Runoteokset

Autojen kuumat moottorit kotiinpaluun jälkeen (runokokoelma, Savukeidas, 2003)
Amerikkalainen yö ja muita runoja (runokokoelma, Savukeidas, 2007)
Väylä (runokokoelma, Savukeidas, 2012)
Bensiiniä ja lunta (runokokoelma, Savukeidas, 2015)
Teokset > Elokuvat > Elokuvakäsikirjoitukset

Hymyilevä mies, pitkä näytelmäelokuva, 2016
Metsurin tarina, 2022
Teokset > Elokuvat > Ohjaustöitä

Lintu, 2006, 9min.
On the method of screaming, 2007, 6min.
Kurjuuden kuningas, 2009, 22min.
Pyramidi, 2012, 30min. (lopputyöelokuva Aalto-yliopiston elokuva- ja lavastustaiteen laitokselle)
Käsilaukku, 2013, 28min. (Suomalainen novellielokuva 2012)
Dijon-juttu, 2016, 9min. (Hetki hauskaa -lyhytelokuva)
Tiikeri, 2018, 10min (Ensi-ilta Cannesin Kriitikoiden viikolla 2018)
Metsurin tarina, 2022, 90min
Palkinnot ja ehdokkuudet

Kunniamaininta J.H. Erkon kirjoituskilpailussa 2003
Tornion kaupungin kulttuuripalkinto 2004
Opiskelijapalkinto Tampereen lyhytelokuvajuhlilla 2012
Kalevi Jäntin palkinto 2012
Helsingin Sanomien kirjallisuuspalkintoehdokas 2003
Tanssiva karhu -runopalkintoehdokkuus 2012 teoksesta Väylä
Aiheesta muualla

Mikko Myllylahden verkkosivut
Moona Talka

Moona Talka (s. 1999) on suomalainen jalkapalloilija, pelipaikaltaan hyökkääjä. Hän pelasi Liigassa ensimmäisen kerran kausina 2016–2017 Helsingin Jalkapalloklubin joukkueessa. Kauden 2018 hän pelasi Ykkösessä Pallokerho-35:ssä ja teki 19 maalia. Tämän jälkeen hän palasi liigatasolle ja edusti kauden 2019 Tikkurilan Palloseuraa ja kauden 2020 Tampereen Ilvestä. Kaudeksi 2021 hän palasi tällä välin Liigaan nousseeseen Pallokerho-35:een. Ennen kauden 2021 alkua Talka on pelannut Liigassa kaikkiaan 60 ottelua ja tehnyt niissä kymmenen maalia. Hän on kärsinyt uransa aikana paljon loukkaantumisista, joista ensimmäinen isompi tapahtui vuonna 2014 Sardiniassa futsalin koululaisten MM-kilpailuissa.
Merenlampi (Kangasniemi)

| Merenlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°00′51″N, 26°47′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Palijärveen 
Järvinumero:  14.931.1.016
Mittaustietoja
Pinnankorkeus:  120,3 m  
Pituus:  260 m  
Leveys:  140 m  
Rantaviiva:  0,706 km  
Pinta-ala:  1,812 ha  
Saaria:  ei saaria 
 fiMerenlampi 
Merenlampi  on Etelä-Savossa Kangasniemellä  Vihaven lähellä sijaitseva lampi.
Maantietoa

Lampi on 260 metriä pitkä, 140 metriä leveä, ja sen pinta-ala on 1,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Rauhajärven alueeseen (14.931) se kuuluu. Lammen vedenpinnan korkeus on 120,3 metriä mpy.
Mikel Arteta

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mikel Amatriain Arteta
Syntymäaika: 26. maaliskuuta 1982 (ikä 42)
Syntymäpaikka: San Sebastián, Espanja
Pelipaikka: keskikenttäpelaaja
Pituus: 176 senttimetriä
Seura
Seura: Arsenal
Tehtävä: päävalmentaja
Junioriseurat
1994–1997: Antiguoko
1997–1999: Barcelona
Seurat
| Vuodet | Seura | O | (M) |
| 1999–2002 | Barcelona B | 42 | (3) |
| 2001–2002 | → Paris Saint-Germain | 41 | (2) |
| 2002–2004 | Rangers | 50 | (12) |
| 2004–2005 | Real Sociedad | 15 | (1) |
| 2005 | → Everton | 12 | (1) |
| 2005–2011 | Everton | 162 | (27) |
| 2011–2016 | Arsenal | 110 | (14) |
| Yhteensä | Yhteensä | 422 | (60) |
Valmennusura
2016–2019: Manchester City (apuv.)
2019–: Arsenal
 Seurajoukkueuran tilastot kattavat vain kansalliset sarjat.
Mikel Amatriain Arteta (s. 26. maaliskuuta 1982 San Sebastián, Espanja) on ammattilaisuransa lopettanut espanjalainen jalkapalloilija, joka toimii nykyisin Arsenalin päävalmentajana. Hän oli pelipaikaltaan keskikenttäpelaaja. Arteta on kulttuuriperimältään baski.
Ura pelaajana

Arteta aloitti uransa FC Barcelona B:ssä 15-vuotiaana. Kolmen kauden jälkeen hänet lainattiin ranskalaiseen Paris Saint-Germainiin vuonna 2000. PSG:ssä hän pääsi pelaamaan yhdessä Ronaldinhon kanssa. Skotlantilaisseura Rangersiin Arteta siirtyi vuonna 2002 kuuden miljoonan punnan siirtokorvauksella. Seuraavalla kaudella hän juhli seuran paidassa Skotlannin valioliigan mestaruutta, Skotlannin cupia ja Skotlannin liigacupia. Rangersissa Arteta nousi nopeasti ensimmäisellä kaudellaan avauskokoonpanon pelaajaksi ja suureksi fanien suosikiksi. Toisella kaudella loukkaantumiset haittasivat häntä, ja kauden päätteeksi hän vaihtoi seuraa.
Arteta siirtyi Real Sociedadiin vuonna 2004, korvaamaan Liverpooliin siirtynyttä Xabi Alonsoa. Arteta ei onnistunut vakuuttamaan valmennusjohtoa ja hänet lainattiin Evertoniin tammikuussa 2005 siirtoikkunan avautuessa. Hyvien peliesitysten ansiosta Everton päätti ostaa Artetan pelaajaoikeudet ja teki espanjalaisen kanssa viiden vuoden sopimuksen 15. heinäkuuta 2005. Elokuussa 2010 Arteta teki viiden vuoden jatkosopimuksen Evertonin kanssa. Se kesti kuitenkin vain yhden vuoden: elokuussa 2011 siirtoikkunan sulkeutuessa Arteta siirtyi Arsenaliin neljä vuotta kattavalla sopimuksella.
Arteta pelasi kolmella ensimmäisellä Arsenal-kaudellaan 27–34 valioliigaottelua. Vuonna 2014 hän voitti FA Cupin ja Community Shieldin. Kaudella 2014–2015 hän kärsi useista loukkaantumisista ja pelasi vain seitsemän valioliigaottelua. Hän voitti Community Shieldin myös 2015. Mestarien liigassa hän teki maalin Anderlechtia vastaan marraskuussa 2014. Hän toimi myös Arsenalin kapteenina. Viimeisellä kaudellaan 2015–2016 hän pelasi Valioliigassa yhdeksän ja FA Cupissa kaksi ottelua sekä liigacupissa ja Mestarien liigassa yhden ottelun.
Ura pelaajana > Meriitit pelaajana

FA Cup: 2014, 2015
FA Community Shield: 2014, 2015
Skotlannin mestaruus: 2003
Skotlannin liigacup: 2003
UEFA Intertoto Cup: 2001
Ura valmentajana

Kesällä 2016 Arteta aloitti valmennusuransa Manchester Cityn organisaatiossa Josep Guardiolan apuvalmentajana.
20. joulukuuta 2019 Artetasta tuli Arsenalin päävalmentaja 3,5-vuotisella sopimuksella. Artetan johdolla Arsenal palasi uudenvuoden päivänä voittojen tielle, kun se kukisti Manchester Unitedin 2–0. Voitto oli seuralle vasta kuudes 21 pelatusta liigaottelusta. Voiton jälkeen Artetan Arsenal pelasi seitsemän ottelua ilman tappioita. Kausi päättyi Valioliigassa lopulta sijalle kahdeksan, mikä oli Arsenalin huonoin sijoitus sitten kauden 1994/95. FA Cupissa kausi päättyi menestykseen, kun välierissä Manchester Cityn voittanut Arsenal kaatoi Wembleyllä ilman yleisöä pelatussa finaalissa Chelsean 2–1.
Kauden 2020/21 Arsenal aloitti voitokkaasti, kun Arteta luotsasi joukkueensa FA Community Shieldissä voittoon Liverpoolia vastaan. Eurooppa-liigassa Arsenal eteni välieriin, jossa se hävisi seuran ex-valmentaja Unai Emeryn luotsaamalle Villarrealille. Valioliigassa kausi oli pettymys ja Arsenal jäi kahdeksanneksi. Näin Arsenal jäi europelien ulkopuolelle ensimmäistä kertaa 25 vuoteen.
Ura valmentajana > Meriitit valmentajana

FA Cup: 2020
FA Community Shield: 2020,2023
Aiheesta muualla

Wikimedia Commonsissa on kuvia tai muita tiedostoja aiheesta .
Profiili yahoon sivuilla (englanniksi)
Profiili 4thegame.comin sivuilla (Arkistoitu – Internet Archive) (englanniksi)
| 0 | 1 | 2 |
| --- | --- | --- |
| Edeltäjä: Fredrik Ljungberg (interim) | Arsenalin päävalmentaja 12/2019– | Seuraaja: – |
Mikel Arteta vuonna 2012.
Moona Korkealaakso

| Moona Korkealaakso |
| --- | --- |

Henkilötiedot
Syntynyt: 17. tammikuuta 2002 (ikä 22) Lappeenranta
Kansalaisuus:   Suomi
Uran tiedot
Laji:  5 000 metrin juoksu ja 1 500 metrin juoksu
Seura:  Lappeenrannan Urheilu-Miehet
Moona Korkealaakso (s. 17. tammikuuta 2002 Lappeenranta) on suomalainen keskimatkojen juoksija, kestävyysjuoksija ja estejuoksija. Hän edustaa Lappeenrannan Urheilu-Miehiä ja häntä valmentaa Jarmo Viskari.
Korkealaakso sijoittui 16-vuotiaana ensimmäisissä Kalevan kisoissaan 2018 viidenneksi 5 000 metrin juoksussa. Kalevan kisoissa 2019 kotikaupungissaan Lappeenrannassa hän voitti kultaa 5 000 metrillä ennätysajallaan 16.43,52 ja sijoittui neljänneksi 1 500 metrillä ennätysajallaan 4.28,52. Tampereen Kalevan kisoissa 2021 hän sai hopeaa 3 000 metrin estejuoksussa ajalla 10.14,50.
Hän on edustanut Suomea vuonna 2018 alle 18-vuotiaiden Euroopan-mestaruuskilpailuissa sijoittuen 3 000 metrillä 14:nneksi ja maastojuoksun Euroopan-mestaruuskilpailujen alle 20-vuotiaiden kilpailussa, jossa oli 27:s. Vuonna 2019 hän kilpaili ensimmäisen kerran aikuisten Suomi–Ruotsi-maaottelussa. Tallinnan alle 20-vuotiaiden EM-kilpailuissa 2021 hän sijoittui 3 000 metrin estejuoksussa neljänneksi ennätyksellään 10.12,84.
Mircea Geoană

Mircea Geoană
Dan Mircea Geoană (s. 14. heinäkuuta 1958 Bukarest) on romanialainen poliitikko. Hän oli sosiaalidemokraattisen puolueen (PSD) johtaja 2005–2010 ja senaatin puhemies 2008–2011 sekä aiemmin maansa ulkoministeri 2000–2004 Adrian Năstasen hallituksessa.
Geoană toimi 1996–2000 lähettiläänä Yhdysvalloissa. Vuonna 2001 hän oli ETYJin puhemies. Geoană pyrki 2004 Bukarestin pormestariksi, mutta hävisi vaalissa demokraattisen puolueen Traian Băsesculle.
Geoană valittiin huhtikuussa 2005 sosiaalidemokraattisen puolueen (Partidul Social Democrat) johtoon puoluekokouksessa Bukarestissa. Hänen valintaansa pidettiin tappiona puolueen perustajalle ja entiselle johtajalle Ion Iliesculle. Geoanăn lupauksen ottaa unkarilaisen vähemmistön puolue RMDSz mukaan hallitukseen on uskottu vaikuttaneen Năstasen tappioon vuoden 2004 presidentinvaaleissa Traian Băsesculle äärinationalistien siirtyessä kannattamaan häntä.
Geoană oli vuonna 2009 ehdolla Romanian presidentiksi, mutta hävisi vaalien toisella kierroksella istuvalle presidentille Băsesculle prosentein 50,33–49,66. Helmikuussa 2010, vain kaksi kuukautta niukan vaalitappion jälkeen, hän hävisi sosiaalidemokraattisen puolueen johtajavaalin Victor Pontalle äänin 856–781. Sittemmin hän ajautui erimielisyyksiin puolueensa kanssa ja tuli erotetuksi sen jäsenyydestä marraskuussa 2011. Hänet äänestettiin tuolloin pois myös senaatin puhemiehen paikalta.
Geoană jatkoi puolueesta erottamisensa jälkeen riippumattomana senaattorina. Maaliskuussa 2012 hän oli perustamassa România noastră (suom. Meidän Romaniamme) -liikettä. Myöhemmin samana vuonna hän palasi PSD:hen ja valittiin kolmannelle kaudelle senaattiin.
Aiheesta muualla

http://www.mirceageoana.ro/
Mohd Rizal Tisin

| Mitalit> Maa:   Malesia.Miesten pyöräily.Ratapyöräilyn MM-kilpailut  | Mitalit> Maa:   Malesia.Miesten pyöräily.Ratapyöräilyn MM-kilpailut  | Mitalit> Maa:   Malesia.Miesten pyöräily.Ratapyöräilyn MM-kilpailut  | Maa:   Malesia> Miesten pyöräily. |
| --- | --- | --- | --- |
|  Pronssia | Pruszków 2009 | 1 km aika-ajo |  |
Mohd Rizal Tisin (s. 20. kesäkuuta 1984 Klang, Selangor, Malesia) on malesialainen ratapyöräilijä.
Tisin sai Pruszkówin MM-kilpailuissa 2009 pronssia kilometrin aika-ajossa. Hän hävisi kilpailun voittaneelle Stefan Nimkelle lähes sekunnin, mutta hopeamitalisti Taylor Phinneylle vain muutaman sadasosasekunnin. Samana vuonna Tisin voitti kilometrin aika-ajon Pekingin maailmancup-kilpailussa. Delhin Kansainyhteisön kisoissa 2010 hän sai hopeaa kilometrin aika-ajossa ja pronssia joukkuesprintissä.
Mnemosyne

Mnemosyne (m.kreik. Μνημοσύνη, Mnēmosynē) oli kreikkalaisessa mytologiassa muistin jumalatar, titaani, joka synnytti Zeukselle muusat eli runottaret. Hän oli Gaian ja Uranoksen tytär. Alkuperäiset boiotialaisen mytologian mukaiset muusat olivat Mneme, Aoide ja Melete. Kreikan runottaria kuviteltiin olevan enemmän, tavallisesti yhdeksän. Antiikin taiteilijat kutsuivat avukseen luomistyötä tehdessään aina kuhunkin alaan kuuluvan muusan.
Moskovan yhteiskuntatieteellinen instituutti

Moskovan yhteiskuntatieteellinen instituutti 
(tai Yhteiskuntatieteiden instituutti)
oli Neuvostoliiton aikana Moskovassa toiminut kapitalististen maiden kommunististen puolueiden kaadereille tarkoitettu oppilaitos. Suomalaisten kommunistien keskuudessa se tunnettiin paremmin nimellä puoluekoulu. Koulua ja siellä opiskelua on kuvattu mm.  Eero Materon kirjassa Brežnevin opissa – Muistelma Moskovan puoluekoulusta (Myllylahti 2012).
Metamorfoosi (geologia)

Metamorfoosilla käsitetään pääosin kiinteässä tilassa tapahtuvaa kiven mineraalien, rakenteen tai molempien muutosta vastaamaan uusia fysikaalisia ja kemiallisia olosuhteita, kuitenkin niin, että ne poikkeavat kiven synty- tai kerrostumisajankohtana vallinneista olosuhteista.
Metamorfoosin lajit ja prosessit

Geologisen ympäristön ja prosessin esiintymisalueen laajuuden mukaan voidaan puhua paikallisesta metamorfoosista ja alueellisesta eli aluemetamorfoosista.
Paikallisen metamorfoosin lajeja ovat:
kontaktimetamorfoosi, joka on usein lämpömetamorfoosia
kataklastinen, kiven murtumiseen ja muovautumiseen liittyvä metamorfoosi jota esiintyy mm. siirroksissa
šokki- tai impaktimetamorfoosi, joka liittyy meteoriittitörmäyskraattereihin
Aluemetamorfoosi liittyy laajimmillaan orogeniavyöhykkeisiin eli litosfäärin laattojen törmäyksiin, merellisen laatan subduktioon ja mantereisten laattojen työntymiseen päällekkäin tai limittäin
Metamorfisia kivilajeja

Eklogiitti
Gneissi
Granuliitti
Kvartsiitti
Liuskeet (saviliuske, fylliitti, kiilleliuske, ym.)
Marmori
Serpentiniitti
Vihreäkivi
Vuolukivi
Aiheesta muualla

Wikimedia Commonsissa on kuvia tai muita tiedostoja aiheesta .
Metamorfoosin luokittelu
Miro Kadmiry

| Miro Kadmiry |
| --- | --- |
 Kadmiry EM-kisoissa 2014
Henkilötiedot
Syntynyt: 7. heinäkuuta 1991 (ikä 33)
Kansalaisuus:   Suomi
Amerikkalaisen jalkapallon pelaaja
Pituus:  181 cm
Paino:  80 kg
Pelipaikka:  pelinrakentaja
Pelaajaura
Seurat:  TAFT Hildesheim Invaders (GFL2) Porvoon Butchers Turku Trojans Kuopio Steelers Helsinki Roosters
Pääsarjaura:  2012–2021
Miro Kadmiry (s. 7. heinäkuuta 1991) on suomalainen aktiiviuransa lopettanut amerikkalaisen jalkapallon pelaaja, pelipaikaltaan pelinrakentaja. Kadmiry oli pitkäaikainen Suomen maajoukkueen pelinrakentaja.
Ura

Kadmiry aloitti amerikkalaisen jalkapallon Helsinki Wolverinesin D-junioreissa. Hän siirtyi Vantaan TAFTiin vuonna 2006. Vuonna 2010 Kadmiry sai tunnuksena hyvästä pelistä, tarkoista syötöistä, sähäkästä juoksupelistä sekä monipuolisuudesta 1-divisioonan parhaan pelaajan palkinnon. Samana vuonna Kadmiry murtautui suuren yleisön tietoisuuteen ottamalla paikan Suomen maajoukkueessa vasta 19-vuotiaana.
Vuoden 2010 finaaliottelussa Spagettimaljassa Kadmiry oli ratkaisevassa roolissa ja hänet palkittiin ottelun parhaana pelaajana. Elokuussa 2011 TAFT uutisoi kotisivuillaan Kadmiryn lähtevän Yhdysvaltoihin pelaamaan ja opiskelemaan Louisianan yliopistoon. Harjoitusleirillä oli kahdeksan muuta pelinrakentajaa, eikä Kadmirylle avautunut pelipaikkaa, joten jo syyskuussa uutisoitiin Kadmiryn palaavan takaisin liiganousija TAFTin riveihin.
Kaudeksi 2014 Kadmiry siirtyi Saksan toiseksi korkeimmalle sarjatasolle. Kadmiryn ura Saksassa jäi yhden kauden mittaiseksi, sillä hän palasi jo seuraavana vuonna takaisin Suomeen Porvoon Butchersin joukkueeseen. Kaudeksi 2016 Kadmiry siirtyi Turku Trojansiin. Kauden aikana Kadmiry loukkasi olkapäänsä, eikä pystynyt enää heittämään. Trojans hankki uuden pelinrakentajan ja Kadmiry siirtyi loppukaudeksi Kuopio Steelersiin pelaamaan laitahyökkääjänä.
Kaudella 2017 Kadmiry siirtyi pelaamaan Helsinki Roostersissa. Hän jatkoi pelaamista laitahyökkääjänä. Pelinrakentajan paikalle hän palasi kaudeksi 2019. Roostersissa Kadmiry on voittanut Suomen mestaruuden vuosina 2017, 2018 ja 2019. Kaudella 2019 hänet valittiin Vaahteraliigan parhaaksi pelaajaksi. Kausi 2020 päättyi Kadmiryn osalta loukkaantumiseen. Seuraavalla kaudella hän johdatti Roostersin Vaahteraliigan finaaliin, joka päättyi tappioon. Kadmiry lopetti pelaajauransa syksyn 2021 EM-kilpailuihin, joissa Suomi saavutti pronssia.
Aiheesta muualla

Kuvia tai muita tiedostoja aiheesta Miro Kadmiry Wikimedia Commonsissa
Michael Nouri

| Michael Nouri |
| --- | --- |

Henkilötiedot
Syntynyt: 9. joulukuuta 1945 (ikä 78) Washington (DC), Yhdysvallat
Ammatti:  näyttelijä
Aiheesta muualla
www.michaelnouri.com
IMDb
Elonet
Michael Nouri (s. 9. joulukuuta 1945 Washington (DC), Yhdysvallat) on yhdysvaltalainen näyttelijä. 1960-luvulla taiteellisen uransa aloittaneen Nourin roolitehtävät ulottuvat teatterimusikaaleista tieteiselokuviin ja television saippuasarjoihin. Vuonna 1983 hän näytteli miespääosan suositussa Flashdance-elokuvassa.